Il-Premju Sakharov 2018: il-finalisti Il-finalisti għall-Premju Sakharov 2018 huma: Oleg Sensov, il-11-il NGO li jsalvaw ħajjet il-migranti fil-Baħar Mediterran u Nasser Zefzafi . Il-finalisti ta' din is-sena għall- Premju Sakharov għal-Libertà tal-Ħsieb tal-Parlament intgħażlu mill-Kumitat għall-Affarijiet Barranin u minn dak għall-Iżvilupp fid-9 ta' Ottubru. Il-President u l-mexxejja tal-gruppi politiċi se jagħżlu r-rebbieħ(a) fil-25 ta' Ottubru. Il-finalisti għall-Premju Sakharov ta' din is-sena huma: , reġsita tal-films mill-Ukrajna, li weħel 20 sena ħabs talli "kkonfoffa f'atti terroristiċi" kontra l-ħakma tar-Russja fil-Krimea. Ilu għaddej bi strajk tal-ġuħ minn Mejju 2018. li jipproteġu d-drittijiet tal-bniedem u jsalvaw ħajjet il-migranti fil-Baħar Mediterran. Mill-2015 'il hawn, NGOs minn madwar l-UE varaw operazzjonijiet ta' tiftix u salvataġġ fil-Mediterran biex jippruvaw isalvaw ħajjet ir-refuġjati li qed jitħabtu biex jilħqu x-xtut tal-UE. huwa l-mexxej ta' Hirak, moviment ta' protesta tal-massa fir-reġjun tar-Rif (il-Marokk), li qed jiġġieled kontra l-korruzzjoni, l-oppressjoni u l-abbuż tal-poter. Zefzafi safa arrestat f'Mejju 2017, u ngħata sentenza ta' 20 sena ħabs għal "konfoffa kontra s-sigurtà tal-istat". Fil-25 ta' Ottubru, il-Konferenza tal-Presidenti, magħmula mill-President Antonio Tajani u l-mexxejja tal-gruppi politiċi, se jagħżlu r-rebbieħ(a) ta' din is-sena minn fost il-finalisti. Il-premju, li jikkonsisti f'ċertifikat u €50,000, se jingħata f'ċerimonja fil-Parlament Ewropew fi Strasburgu fit-12 ta' Diċembru 2018. Il-Premju Sakharov għal-Libertà tal-Ħsieb, li jġib isem il-fiżiku Sovjetiku u dissident politiku Andrei Sakharov, jingħata kull sena mill-Parlament Ewropew. Twaqqaf fl-1988 biex jagħti ġieħ lil individwi u organizzazzjonijiet li jiddefendu d-drittijiet tal-bniedem u l-libertajiet fundamentali. L-2018 taħbat it-30 sena minn meta l-Premju Sakharov ingħata għall-ewwel darba. Is-sena li għaddiet, Il-Premju ngħata lill- Oppożizzjoni Demokratika fil-Venezwela Il-kandidati nominati ta' din is-sena Rebbieħa preċedenti 30 sena tal-Premju Sakharov Ċentru Multimedjali Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF